Լինա Մոհոհլո

**Լինա Կելեբոգիլե Մոհոhլո** (), Բոտսվանայի բանկատեր և համալսարանի ռեկտոր։  1999-2016 թվականներին Բոտսվանայի բանկի առաջին կին կառավարիչն էր, իսկ 2017-2021 թվականներին՝ Բոտսվանայի համալսարանի առաջին կին ռեկտորը։

Մոհոհլոն Աֆրիկայի հարցերով հանձնաժողովի անդամ էր։ Նաև Աֆրիկայի առաջընթացի խմբի անդամ էր՝ տասը հոգուց բաղկացած խումբ, որը նպաստում է Աֆրիկայում արդար և կայուն զարգացմանը։

## Կրթություն
Մոհոհլոն ծնվել է 1952 թվականի փետրվարի 13-ին։ Նա Բոտսվանայի համալսարանում ստացել է հաշվապահական հաշվառման և բիզնեսի դիպլոմ, Ջորջ Վաշինգտոն համալսարանում՝ տնտեսագիտության բակալավրի աստիճան և ֆինանսների ու ներդրումների մագիստրոսի կոչում՝ Էքսեթերի համալսարանում։ Նաև մասնակցել է Եյլի համալսարանի գործադիր կառավարման ծրագրին։

## Կարիերա
1999-2016 թվականներին Մոհոհլոն եղել Է Բոտսվանայի բանկի կառավարիչ։ Բանկում 23-ամյա կարիերայի ընթացքում աշխատել է աջակցության և քաղաքականության ոլորտում (Խորհրդի քարտուղարությունում, մարդկային ռեսուրսների, հետազոտությունների և ֆինանսական շուկաների բաժնում)։ Նա նաև աշխատել է Արժույթի միջազգային հիմնադրամում՝ որպես հատուկ աշխատակից։ 2002 թվականին դարձել է Արժույթի միջազգային հիմնադրամի անդամ, որը ներկայացնում էր աֆրիկյան խումբ 1-ը, որը ներառում էր ենթասահարական Աֆրիկայի 21 երկրներ։

Բոտսվանայի առաջին տնտեսական և խորհրդատվական խորհրդի անդամ լինելուց բացի, Մոհոհլոն եղել է Բոտսվանայի և արտերկրի խոշորագույն կորպորացիաների տնօրենների խորհրդի կազմում։ 2002 թվականին ՄԱԿ-ի նախկին գլխավոր քարտուղար Քոֆի Անանը իր բազմաթիվ միջազգային նախագծերի շարքում նրան նշանակել է որպես նշանավոր գործիչ։ Նա պատասխանատու էր 1990-ականներին Աֆրիկայի զարգացման ապահովման ՄԱԿ-ի նոր ծրագրի գնահատման համար, նաև Աֆրիկայի հարցերով հանձնաժողովի անդամ էր, որը գլխավորում էր Մեծ Բրիտանիայի նախկին վարչապետ Թոնի Բլեերը։ Մոհոհլոն եղել է Բիլ և Մելինդա Գեյթս հիմնադրամի ֆինանսական հարցերի հանձնաժողովի անդամ։ 2011 թվականի մայիսին Քեյփթաունում Աֆրիկայի Համաշխարհային տնտեսական ֆորումի նիստի համանախագահն էր։

Մոհոհլոն նաև Աֆրիկայի առաջընթացի խմբի անդամ էր՝ տասը նշանավոր մարդկանցից բաղկացած խումբ, որոնք ամենաբարձր մակարդակով նպաստում են Աֆրիկայում արդար և կայուն զարգացմանը։ Ամեն տարի խումբը հրապարակում է «Աֆրիկայի առաջընթացի զեկույց» զեկույցը, որը ներկայացնում է մայրցամաքի համար անմիջական նշանակություն ունեցող խնդիր և առաջարկում է մի շարք համապատասխան ռազմավարություններ։ 2012 թվականին Աֆրիկայի առաջընթացի զեկույցում լուսաբանվել է  զբաղվածության, արդարադատության և հավասարության խնդիրները։ 2013 թվականի զեկույցում ներկայացվել են Աֆրիկայում նավթի, գազի և օգտակար հանածոների արդյունահանման հետ կապված խնդիրները։

2015 թվականի մայիսին ՄԱԿ-ի գլխավոր քարտուղար Բան Կի Մունը Մոհոհլոյին նշանակել է մարդասիրական ֆինանսավորման բարձր մակարդակի խմբի անդամ, նախաձեռնություն, որն ուղղված է 2016 թվականի համաշխարհային մարդասիրական գագաթնաժողովի առաջարկությունների նախապատրաստմանը։ 2021 թվականին նշանակվել է Առողջապահության համաշխարհային կազմակերպության Առողջապահության տնտեսագիտության խորհրդի անդամ, որը ղեկավարում է Մարիանա Մացցուկատոն։

Մոհոհլոնն տնտեսագիտության, ֆինանսների/ներդրումների, գույքագրման և հանրային կառավարման վերաբերյալ գրքերի մի քանի հոդվածների ու գլուխների հեղինակ և հրատարակիչ է.։

## Մրցանակներ և ճանաչում
* Ըստ Financial Times ամսագրի, Մոհոհլոն արժանացել է «Կենտրոնական բանկի տարվա կառավարիչ (2001 թվական) Աֆրիկայում և Մերձավոր Արևելքում» կոչման։
* Մոհոհլոն Զենիթ բանկի կողմից արժանացել է սոցիալական պատասխանատվության ոլորտում ակնառու նվաճումների համար հեղինակավոր կոչման։ 2008 թվականին Ինթերքոնթինենթալ  և Ֆիդելիթի բանկերի կողմից ճանաչվել է նաև տարվա բանկի կառավարիչ։

## Մահ
Մոհոհլոն մահացել է 2021 թվականի հունիսի 2-ին՝ 69 տարեկան հասակում՝ Գաբորոնեում՝ Covid-19 համավարակի պատճառով։

## Մատենագրություն
### Հրապարակումներ
* Linah K Mohohlo։ Liquidity conditions in Botswana banks  Speech by Ms Linah K Mohohlo, Governor of the Bank of Botswana, at the press briefing on banks' liquidity condition, Gaborone, 26 March 2015.
*Linah K Mohohlo։ The role of information technology in domestic economic development and regional integration - opportunities and related challenges  Speech by Ms Linah K Mohohlo, Governor of the Bank of Botswana, at the Gala Dinner of the SWIFT 2013 Africa Regional Conference, Gaborone, 22 May 2013.
*Linah K Mohohlo։ Developing and diversifying Botswana's banking sector  Keynote speech by Ms Linah K Mohohlo, Governor of the Bank of Botswana, at the official launch of Bank of India (Botswana) Limited, Gaborone, 9 August 2013.
*Linah K Mohohlo։ 2010 Monetary Policy Statement  Speech by Mrs Linah K Mohohlo, Governor of the Bank of Botswana, at the launch of the Monetary Policy Statement for 2010, Gaborone, 25 February 2010.
*Linah K Mohohlo։ Botswana's Monetary Policy Statement for 2012  Remarks by Ms Linah K Mohohlo, Governor of the Bank of Botswana, at the launch of the Monetary Policy Statement for 2012, Gaborone, 20 February 2012.
*Mohohlo, L. K. (2015). Africa Academy of Management 2nd Biennial Conference at the University of Botswana, Gaborone “Sustainable Development in Africa through Management Theory, Research and Practice” Official Opening. *Africa Journal of Management*, *1*(1), 89-93. 
*Mohohlo, L. K. (2008). Monetary Policy Statement-2008. *Bank of Botswana*

## Ծանոթագրություններ

## Արտաքին հղումներ
* Tribute - Linah Kelebogile Mohohlo - Bank of Botswana Former Governor 
* https։//web.archive.org/web/20220714203112/https։//www.bob.bw/sites/default/files/press-release-files/Tribute%20-%20Linah%20Kelebogile%20Mohoh

Կատեգորիա:21-րդ դարի տնտեսագետներ
Կատեգորիա:COVID-19-ից մահացածներ
Կատեգորիա:Աֆրիկացի գործարարներ
Կատեգորիա:Աֆրիկացի գրողներ
Կատեգորիա:Եյլի համալսարանի շրջանավարտներ
Կատեգորիա:Ջորջ Վաշինգտոն համալսարանի շրջանավարտներ